Feltétel nélküli szeretet.
Végtelen odaadás.
Hatalom emberek elméjének, testének és lelkének irányítására.
Mindez a tiéd lehet.
Csak kövesd a receptet.
A taktikákat, amelyekkel a szektavezérek
egyszerű földi halandókból élő istenségekké változtatták magukat.
AZ ALAPOK LEFEKTETÉSE
BŐVÍTSD A NYÁJADAT!
VÁLTOZTASD MEG AZ ELMÉJÜKET!
ÍGÉRJ ÖRÖKKÉVALÓSÁGOT!
De csak óvatosan! Könnyen félremehetnek a dolgok.
Megmentünk pár lelket?
HOGYAN VÁLJUNK SZEKTAVEZÉRRÉ
Amúgy mi az a szekta?
A szekták egy nagy hatalommal bíró,
karizmatikus, gyakran autokrata vezető köré épülnek.
A csoportokban gyakori az átnevelés, és a szabad gondolkodás elnyomása.
A vége szinte minden esetben vérontás és halál.
A szekták egy dolgot kínálnak: a valahová tartozás érzését.
Az ember természeténél fogva vágyik az egyszerű válaszokra,
és hogy részese lehessen valami nála nagyobbnak.
Sosem gondoltam volna, hogy szektatag leszek,
de annyira vonzó volt!
Jobb hellyé tettük a világot.
Mindenkinek van olyan időszak az életében,
amikor kicsit elveszettnek és gyengének érzi magát.
Egy jó szektavezér ilyenkor odajön: „Nálam van a megoldás!”
A receptünk segítségével
te is kihasználhatod az emberek gyenge pontjait
a saját céljaid érdekében.
A szektavezérek tudják, kinek mit kell mondani. Robotokként látják az embereket.
És keresik, hogy melyik gombot nyomják meg,
mit ígérjenek, mivel fenyegessenek, hogy elérjék, amit akarnak.
De mielőtt átalakítanád az emberek életét,
magadat kell átalakítanod.
Ebben Charles Manson volt a legjobb.
Piti bűnözőből és sikertelen folk rock-zenészből…
RITUÁLIS GYILKOSSÁG
…a maga módján mégis legendássá vált.
Tudom, mitől félsz.
Belelátok az elmédbe.
1970 SZEPTEMBERE
Charles Manson ezt az arcát mutatta a világ számára,
amikor gyilkosságért bíróság elé állt.
Egy évvel azelőtt
brutális gyilkosságsorozatra vette rá a követőit.
- Mit érez ezzel kapcsolatban? - Mit érzek? Csupa jó dolgot.
Egyvalami biztos.
Manson kiaknázta a képességeit.
Színész volt. Imádta ezt a szerepet.
És mélyebbre merült benne, mint bárki valaha gondolta volna.
Követnéd Charlie-t? Te is legendává akarsz válni?
Első lépés: a megfelelő fontossági sorrend.
TAKTIKA: FOGADD EL AZ ELHÍVÁSODAT!
Abból nem lesz szektavezér, aki azt mondja, ő is olyan, mint mindenki más.
A legsikeresebbek azt állítják,
és néha maguk is elhiszik,
hogy ők mások.
Máshogy fogalmazva…
Minden egyes szektavezér
kórosan nárcisztikus személyiség.
Saját magukon kívül mindenkit leszarnak.
Mint látható lesz,
a legjobb guruk úgy születtek, hogy csak maguk körül forogtak.
Jim Jones, a Népek Temploma alapítója gyerekként irányította az unokatestvéreit.
Ha nem tették meg, amit akart, ütővel verte őket.
Amikor Asahara Shoko, az Aum Sinrikjó későbbi alapítója
egy japán vakok iskolájába járt,
védelmi pénzt szedett a tanulótársaitól.
Sun Myung Moon tiszteletes azt állította, hogy 16 éves korában egy húsvét vasárnapon
megjelent neki Jézus, elmondta, hogy Moon az új messiás,
és neki kell befejeznie Jézus küldetését.
Jézus az ifjú Charlie Manson iránt nem érdeklődött ennyire.
Manson nem kívánt gyerek volt.
Cincinnatiban született. Az apját nem ismerte, az anyja kallódott.
Charlie még kisgyerek volt,
amikor az anyját és a nagybátyját rablás miatt
egy nyugat-virginiai börtönbe zárták.
A másik nagybátyja és nagynénje fogadta be a nyugat-virginiai McMechenben,
ami a világ végén is túl van.
Manson sorsa itt kezdett kirajzolódni.
Charlie még csak ötéves volt,
amikor a rokonaihoz költözött.
De már akkor védte az érdekeit.
Új gyerekként Charlie-t gyorsan kipécézték az iskolában.
Manson bosszút akart állni,
de túl kicsi volt hozzá.
Úgyhogy bevetette veleszületett meggyőzőképességét.
Megtalálta azokat, akik együttéreztek vele, és elbűvölte őket.
Pár nappal később
Charlie új barátai bosszút álltak helyette.
Amikor az igazgató mindenkit behívott,
a lányok azt állították, Charlie volt a felbujtó.
Charlie tagadta.
Meggyőzően.
Manson megúszta,
hírhedt rosszfiúvá vált,
a társai pedig bűnhődtek helyette.
Jó kezdet felfedezni a hatalmadat,
de ha szektavezér akarsz lenni, nem csak a hozzáállás a fontos.
Ki kell találnod egy egyedi hitrendszert is,
aminek te vagy a középpontjában.
Csak kreatívan!
TAKTIKA: FEKTESD LE A DOGMÁKAT!
Rengetegféle szekta van.
Vannak vallásos szekták.
…jöjjön el a te országod, legyen meg a te akaratod…
Egy másik nagy kategória az önsegítő szekták.
A sikerszekták, ahol az a lényeg, mit érsz el.
Vannak spirituális New Age-szekták is.
És olyan szekták, ahol nem is egy konkrét ideológiát követsz,
hanem csak egy személyt.
Bármit választasz,
a lényeg, hogy meggyőzően képviseld.
A szektavezérek azt mondják, amivel az adott helyzetben elérik a céljaikat.
Találnod kell valami központi igazságot,
és aztán neked is el kell hinned.
Azért ne várd, hogy máról holnapra meglesz.
Lehet, hogy érdemes lesz elvonulnod valahova,
ahol elmélyedhetsz a gondolataidban.
Manson megtalálta erre a tökéletes helyet.
Charlie azért került börtönbe, mert autólopásra adta a fejét.
Charlie kihasználta az időt.
Tökéletes helyet talált a tanulásra. Szivacsként szívta magába a tudást.
A börtönben bálványozta a striciket.
Rengeteg hasznos dolgot tanult tőlük,
de más forrásai is voltak.
Különösen a börtön könyvtára.
A rácsok mögött
Manson leásta magát a lélek mélységeibe.
Tanulmányozta Buddha tanításait…
az újjászületett keresztények evangéliumát,
a hinduizmus karmikus kerekét,
és egy új filozófiát, amely az emberi potenciál kiaknázását ígérte:
a szcientológiát.
Hozzátett ezt-azt a kedvenc együttese dalszövegeiből,
a Beatlestől,
akik egyre inkább a mániájává váltak.
Meg pár idézetet a kedvenc könyvéből, az Angyali üdvözletből,
melyben egy idegen médium saját vallást alapít.
Elég eklektikus keverék, de Charlie számára
ez a saját receptje volt a megvilágosodásra.
A végső hozzávaló
még váratlanabb helyről érkezett.
Viselkedj kutyaként, hogy kedveljenek!
ÖNSEGÍTŐ KÖNYVEK SZERZŐJE
Érdeklődj őszintén mások iránt, és mutasd is ki!
Az amerikai börtönökben a legnépszerűbb kurzus
a Hogyan szerezzünk barátokat és befolyásoljuk az embereket Carnegie-től.
Annyira népszerű, hogy a nagy börtönökben
várólista van rá a fogvatartottak között.
Manson nagy rajongója volt.
Ő is pont így gondolkodott. Tedd izgalmassá az életedet,
és mondogasd másoknak, milyen csodálatosak.
Carnegie-nek sok más tanácsa volt.
Például hogy hagyd a másikat beszélni.
BLA-BLA-BLA
Hadd érezze, hogy fontos!
IGEN, JACK!
Mondd ki sűrűn a nevét! Azt mindenki szereti.
Sose mondd el, ha nem értesz egyet valakivel!
Inkább csak kérdezz!
És hitesd el velük, hogy az ötleteid igazából az ő ötleteik!
Értékesítési technikák? Érzelmi manipuláció?
A szektavezéreknek egyre megy.
HOGYAN SZEREZZÜNK KÖVETŐKET ÉS IRÁNYÍTSUK AZ EMBEREKET
Így lehet elérni, hogy szeressenek.
Dale Carnegie-nek bevált.
És Charlie Mansonnak is.
Egy profi értékesítő tanácsai alapján Manson megalkotta saját dogmáit.
De ha magaddal akarod ragadni az embereket,
ahhoz látványos megjelenés is kell.
A recept ebben is segít.
TAKTIKA: ÉPÍTSD FEL MAGADAT!
Szektavezérnek nem csak születni kell. Munka is van benne.
És nagyon sok múlik azon, hogy mit mutatsz magadról a világ felé.
A szektavezérek az imázsukra alapoznak. Erős benyomást tesznek másokra.
Megmutatják, hogy olyasmire képesek, amire mások nem.
Nyugodtan lehet kísérletezni.
Olyan, mint a reklámok.
Ha valami nem válik be, mással próbálkoznak.
Miután szabadult a börtönből,
az akkor 32 éves Manson
élesben is ki akarta próbálni a receptet.
És jobb alkalmat nem is választhatott volna rá.
A 60-as évek zavaros időszak volt.
BÉKE
Amerika átalakulóban volt.
Sok merénylet történt:
Bobby Kennedy, Martin Luther King…
A vietnámi háború nagyon népszerűtlen volt.
ELÉG A HÁBORÚBÓL!
Mindenki bizalmatlan volt
a biztonságot addig garantáló intézményekkel szemben.
Sokan alternatív helyeken keresték a közösséget és az élet értelmét,
hogy betöltsék ezt az űrt.
Ha megfelelő csomagot kínálsz,
megadhatod az élet értelmét.
De a titkos fegyverre is szükség van, ami nélkül nincs szektavezér.
A karizmára.
A karizmatikus ember könnyen alakít ki mély kapcsolatokat.
Közel kerül ahhoz, akivel beszélget.
Egy karizmatikus emberrel beszélgetve
mosolyogni, bólogatni, figyelni és helyeselni kezdünk.
A logika kikapcsol.
Elfelejtjük, mire van szükségünk.
A karizma rendkívül veszélyes dolog.
De nem elég, ha karizmatikus vagy.
Meg kell tanulnod felhasználni.
A legtöbb szektavezér, köztük Manson is
sokszor kudarcot vallott.
Időbe telik megtalálniuk a nyerő receptet.
Charlie Manson egy ideig tánctanár volt.
Ennek semmi értelme.
De itt újra találkozhatott fiatal nőkkel.
Nem sokáig maradt ott.
Egy másik szakmába is belekóstolt. A szolgáltatási szektorban.
Charlie Manson akart lenni Amerika legsikeresebb stricije.
Imádta, hogy vannak nők,
akik dolgoznak helyette, és neki semmi dolga nincs.
Ez később is előjön.
De stricinek lenni nem olyan egyszerű.
Charlie-nak csak pár nő dolgozott.
És csak olyanok,
akik legfeljebb egy kétdolcsis menetet tudtak összehozni
egy autó első ülésén.
Na, szia!
Ebből nem lehet megélni.
Az Amerikai Egyesült Államok történetének
egyik legbénább stricije volt.
De néha az a siker kulcsa, hogy felismerd a megfelelő pillanatot.
Mansont feltételesen szabadlábra helyezték,
és északra ment új életet kezdeni.
San Franciscóba.
Ott megismerte a 60-as évekbeli ellenkultúra bölcsőjét,
Haight-Ashburyt a szerelem nyarán.
Szex, könnyen hozzáférhető drogok, rock and roll.
Charlie megtalálta a nirvánát.
Minden sarkon ártatlan fiatal hippik keresték a gurujukat,
akit tisztelhetnek,
és aki inspirálja őket.
Manson rájött, hogy ide nem ilyen külső kell.
Korszerűsítette a megjelenését,
de azért rosszfiú maradt.
Charlie keverte a hippis kisugárzást egy leheletnyi veszéllyel,
ami sokaknál betalált.
Hipnotikus külseje volt,
ami sok terhelt fiatal kamaszt
magával ragadott.
De hiába Manson sármja és tudatosan felépített imázsa:
aki szektavezér akar lenni, annak meg kell találnia a követőit.
Elég pár marketinges alapismeret.
TAKTIKA: TALÁLD MEG A CÉLKÖZÖNSÉGEDET!
Ő vajon jó követő lenne?
(ALULTELJESÍT)
Na és ő?
(HÁROMSZOR VÁLT)
És ő? Kicsit elveszettnek tűnik.
(FILOZÓFIA SZAKOS)
Nagy szerencsédre
a receptből megtudhatod, hogy szemeld ki az áldozataidat.
Mi tesz bizonyos embereket potenciális szektataggá?
Általában nyitottak az újdonságokra, és idealisták.
Ez egy szabad ország!
Nem korlátozhatják az alkotmányos jogaimat!
A csoportban úgy érezhetik, valahogy jobb hellyé tehetik a világot.
És ha be akarsz hálózni valakit, az időzítés a legfontosabb.
Van egy csoport, akik azonnal eszünkbe juthatnak,
ha potenciális szektatagokra gondolunk: a fiatalok.
Az az életkor szól arról, hogy az ember megtalálja,
ki ő valójában a családjától függetlenül, és megkérdőjeleződnek a szülői minták.
Tökéletes alkalom kihasználni valakit.
Pár héttel San Franciscóba költözése után
Charles Manson elkezdte kipróbálni, működik-e a recept.
Megtalálta az első áldozatát,
Mary Brunnert, a Berkeley félénk könyvtárosát.
Mary Brunner szeretetre vágyott.
És ami még fontosabb:
környezetvédő volt.
Charlie Manson meggyőzte,
hogy neki is a környezet megmentése élete fő célja.
Pár napon belül
összeköltöztek.
Nem sokkal később Charlie újabb fiatal tanítványt szerzett: Lynette Fromme-ot.
Lynette Fromme-nak gondjai voltak az apjával.
Sokat veszekedtek, és végül elszökött otthonról.
Charlie meglátta, hogy egy padon ül.
Meggyőzte Lynette Fromme-ot, hogy számára ő az igazi.
Charlie következő áldozata?
Patricia Krenwinkel. Egy buliban találkoztak.
Patricia Krenwinkel egy aranyos, borzasztóan naiv fiatal lány volt.
Charlie az első találkozásukkor tökéletesen elcsábította.
A mennyben érezte magát.
Lassan kialakult a Manson család magja.
Manson elkezdte fújni a varázsfuvoláját,
és a lányok mentek utána.
A következő hónapok során Charlie egyre több fiatal tanítványt gyűjtött.
Hallgassuk meg egyiküket!
Első felvétel. Indul!
Tizennégy éves koromban ismertem meg Charlie-t.
Az egész családom LSD-zett.
Én is használtam a nappalinkban.
A szüleim egy furgonba költöztek. Nem találtam a helyem.
Fogékony voltam arra,
hogy egy Charlie-hoz hasonló ember behálózzon.
Vicces volt.
És jóképű.
Alacsony volt, de én is az vagyok, úgyhogy nem érdekelt.
Volt benne valami.
Később kiderült, hogy ez volt az erőssége.
Kihasználta a gyenge pontodat, azt a dolgot, amire vágytál.
Azt mondják, hatalma van, de csak boldog.
A MANSON CSALÁD KORÁBBI TAGJA
Ezért vonzza az embereket: mert boldog.
Melegséget sugároz.
Folyton táncol és énekel.
Gyönyörű, boldog, és ez sok mindenkit magával ragad.
A babákat is mindenki szereti.
De nem minden elveszett lélek tökéletes célpont.
Mansonnak volt egy alapszabálya az áldozatok kiválasztásánál.
Sérült, de nem tönkrement embereket keresett.
Aki tönkrement, aki magatehetetlen,
azzal nem tudott mit kezdeni. És valahol igaza volt.
És ha megvannak a kiszemelt áldozatok,
ideje behálózni őket.
Charlie képes volt arra,
hogy mindenki különlegesnek érezze magát körülötte.
Jó szerető volt.
Ez sok lányt vonzott.
Ezek a fiatal nők egy ideig azt hitték, Charlie csak őket szereti.
Aztán kiderült, hogy egy egész háreme van, és mind elfogadták,
hogy ez jól van így.
Sok mindent el lehet mondani Mansonról, de jól csinálta, amit csinált.
Persze egy dolog rossz útra téríteni
pár ártatlan bárányt,
de hogy érd el, hogy rajta is maradjanak?
Segítség! Mentsenek meg!
TAKTIKA: TEDD PRÓBÁRA A KÖVETŐK HŰSÉGÉT!
Szektavezérként sokat fogsz kérni a követőidtől.
Tudnod kell, kire számíthatsz.
Manson mestere volt ennek.
Charlie sokszor próbára tette a követői hitét,
hogy elfogadják-e vezetőként,
és bármit megtesznek-e, amit csak kitalál.
Nem ő volt az egyetlen.
A Menny Kapuja egyik alapítója, Marshall Applewhite kasztráltatta magát
a „következő szintre” készülve.
Számos másik tag is követte a példáját, orvosi felügyelet nélkül.
Roch Thériault,
a Hangyaboly kanadai szekta vezetője arra kényszerítette a követőit,
hogy órákig harcoljanak meztelenül egy ringben a szórakoztatására,
míg ő pontozott.
A dávidisták vezetője, David Koresh azzal tette próbára nyáját,
hogy a férfiakat cölibátusra kényszerítette,
míg ő a feleségeikkel volt.
Milyen önzetlen!
A szektavezérnek nem maga a cselekedet számít,
hanem az, hogy ha kér valamit, a követői megtegyék.
Ami Charlie-t illeti,
ő vegyi anyagokat vett igénybe a próbákhoz.
Charlie mindenkit összehívott, és LSD-t osztott nekik.
Ő maga tette a nyelvünkre a drogot.
Charlie ezt szinte szent szertartásként kezelte.
Mi nagy adagot kaptunk, ő kevesebbet, vagy semmit.
A család minden tagjának részt kellett vennie Charlie úrvacsoráján.
Egyszer az LSD hatása alatt azt érezte, hogy keresztre feszítik.
Ezt többször is eljátszotta nekünk.
Felállt, kitárta a karjait,
leírta a szögeket a kezében,
a vért…
És az LSD hatása alatt
az ember ezt látta is maga előtt.
Ezzel érte el, hogy elkezdjünk azon tűnődni,
vajon tényleg valamiféle messiás-e.
És Charlie-nak ez még csak a kezdet volt.
Azt mondta, nem kell ennünk, és nem érzünk fájdalmat.
Emlékszem, az ujjaimat beletartotta a gyertya lángjába.
Égetett, fájt, de ő azt mondta,
ezt csak képzelem, igazából nincs fájdalom.
Feltűnt az az X a homlokodon. Hogy csináltátok?
- Nem fájt? - Először belevágtuk, de…
- Nem maradt utána heg. Nem, nem fájt. - Késsel vágtátok bele?
Először igen. Aztán beleégettük egy csavarhúzóval. Nem fájt.
Manson hűségprogramjának következő lépése
a lakberendezés volt, amit csúszómászásnak hívott.
A kiválasztottak fekete ruhába öltöztek,
és éjszaka belopakodtak valaki házába.
Charlie azt mondta, kicsit megszívatják őket.
Átrendezték a bútorokat, ettek az ételből, ilyesmi.
Hála Istennek itt megálltak.
A lakók meg reggel megdöbbenve látták,
hogy mi történt a nappalijukban.
Persze ez nem csak a trollkodásról szólt.
Ezzel is próbára tette az engedelmességünket és a hűségünket.
Kiadta a parancsot.
Szórakozott velünk.
Összemosta a helyes és a helytelen dolgokat.
Ez a zűrzavar még hasznos lesz.
Visszagondolva ez gyakorlás volt.
Az első leckékben elsajátítottad
a megfelelő hozzáállást.
Kidolgoztad az ideológiádat és az imázsodat,
és már követőid is vannak, akik mindent megtesznek, amit kérsz.
De még van egy akadálya annak, hogy igazán nagy szektavezér lehess:
senki sem tudja, ki vagy.
Charles Manson ezt gyorsan megoldotta.
TAKTIKA: KELTS ZAJT!
A szektavezérek tudják, hogy kerüljenek a figyelem középpontjába.
Ha nem tudnák,
nem tudnának követőket szerezni.
Ha van valaki a környezetükben,
aki helyettük figyelmet kap,
annak megkeserítik az életét.
Charlie már akkor figyelemre vágyott,
mielőtt szektavezér lett belőle.
Charlie Manson a börtönben megtanult gitározni.
Hadd játsszak el pár dalt!
Visszamegyek oda, ahol születtek.
Rock and roll sztár akart lenni.
A szektás vonal és a zenészi ambíciói nem választhatók el egymástól.
Charlie hitt benne, hogy ő lesz a világ legnagyobb zenei szupersztárja.
És hol máshol valósíthatná meg az álmait, mint a napfényes Los Angelesben?
1968 JÚNIUSA 14 HÓNAPPAL A GYILKOSSÁGOK ELŐTT
Charlie ezért költöztette le a családot Haight-Ashburyből L.A.-be.
Kapcsolatba akart kerülni olyan emberekkel,
akikkel összehozhat egy albumot.
Charlie-nak volt egy titkos fegyvere.
A csábos és eltökélt groupie-jai.
A fiatal nők azt a feladatot kapták,
hogy kerítsenek neki egy rocksztárt L.A.-ben.
Néhányuknak sikerült: Dennis Wilsont a The Beach Boysból.
A The Beach Boys volt a világ egyik legismertebb bandája.
Dennis felvett néhány lányt, akik stoppoltak,
és alig várták, hogy bemutathassák neki Charlie-t.
Dennis a lányokkal bulizott a hollywoodi villájában,
amíg el nem kellett mennie stúdiózni.
Amikor éjfél után hazaért,
hatalmas meglepetés várta.
Charlie időközben szintén beköltözött.
Akár hiszed, akár nem, Dennis örömmel fogadta.
Dennis nagyon bírta Charlie-t.
Szerintem az is nagy hatással volt rá,
hogy ennyi lány követte, akik bármit megtettek a kedvéért.
Manson és a családja
az egész nyarat Dennis villájában töltötték.
Élvezték Wilson sikerének gyümölcseit,
Charlie pedig a dalain dolgozott.
Dennis azt is elintézte, hogy Charlie felvehesse a dalait a bátyja,
Brian Wilson stúdiójában.
Egy kikötése volt.
Azt mondta Dennis Wilsonnak,
hogy zeneileg azt csinálnak, amit akarnak, de a dalszövegeken nem változtathatnak.
Manson eljátszotta a kedvenc dalát,
a „Cease to Existet”.
Brian Wilson és a producerek elmondták az ötleteiket,
de Charlie-t nem jó hangulatban találták.
Brian Wilson leállította a felvételt.
Charlie azzal jött ki: „Lányok, megyünk!”
Dühös volt, hogy nem csináltak belőle sztárt.
Hitt benne, hogy ő különleges.
Nem akart szembesülni vele, hogy nem az.
Így, vagy úgy,
de Charlie hallatni akarta a hangját.
Manson eldöntötte, hogy a zeneiparban mindenki korrupt.
Bosszút akart állni.
Innentől gyorsul a tempó. Kapaszkodj!
A Helter Skelterről kezdett beszélni.
Szerinte háború lesz a feketék és a fehérek között,
amire fel kell készülnünk, és el kell rejtőznünk.
Charlie azt mondta a követőinek, hogy a háború idejére
kiköltöznek a sivatagba,
aztán ők lesznek a világ urai.
Közeleg a forradalom.
A Helter Skelter csak nem akart elkezdődni.
Manson úgy döntött, rásegít egy kicsit.
1969 AUGUSZTUSA
Los Angelesben péntek este
megöltek egy színésznőt és négy barátját
borzalmas körülmények között.
A színésznő a 26 éves Sharon Tate volt.
Lino Labianca szupermarket-tulajdonost és a feleségét is leszúrták.
A férfi mellkasába a „háború” szót vágták.
FELKELÉS
A gyilkos az áldozatok vérével azt is felírta a hűtőre: „Halál a disznókra!”
Manson hűséges híveiből gyilkos fegyvereket kovácsolt
azt remélve, hogy a gyilkosságok beindítják a faji háborút.
De Charlie bosszúja elmaradt.
A Manson család öt tagját, köztük Charlie-t is
letartóztatták gyilkosság vádjával.
TATE-ÜGY HIPNÓZISBAN ELKÖVETETT GYILKOSSÁG?
A világ egyre őrültebb hely.
Színjáték az egész, nem?
Végigtáncoltak a folyosón, és hangoztatták,
hogy a vádlottak ártatlanok,
és a per után visszamennek a sivatagba, hogy gazdálkodásból éljenek.
Az esküdtszék megtárgyalta Charles Manson
és az úgynevezett családjának az ügyét,
és ma délután döntésre jutott.
Mansont és a három lányt bűnösnek találták.
Kevesebb mint három évvel a család elindítása után
Mansont élete hátralevő részére bebörtönözték.
Igen, visszadugnak egy lyukba.
Legenda lett belőle. Bizonyos körökben.
De Charlie-t leállították,
mielőtt igazán kiaknázhatta volna szektavezéri képességeit.
A CSÚCSON KEVESEBB MINT 100 KÖVETŐ
Neked biztosan jobban menne.
A recept következő részéből kiderül, hogy hozz létre
olyan mozgalmat, ami bárhova követ.
Az oktató?
Egy ember, akinek akkora nyája lett, hogy egy egész várost felhúztak neki.
Meleg, testvéri szeretet és elfogadás.
Jim Jones tiszteletes.
A feliratot fordította: Lipták András